berider
Store norske leksikon,Sport og spill,Øvrige sporter,Hestesport
Berider er en rytter som rir inn hester, hvilket betyr å lære hesten de grunnleggende prinsippene for å bli ridehest.
For hesten innebærer prosessen alt fra å bli vant til å bli håndtert, å ha på sal, å ha rytter på ryggen og å bevege seg i de ulike gangartene. Det gjelder også å lære seg å bevege seg sidelengs, søke til bittet og etter hvert ulike øvelser og respons på beskjeder fra rytteren.Beriderutdanningen tar seks år og de fleste utdannede beridere vil jobbe på et ridesenter, stutteri eller rideskole.Tidligere ble også berider brukt om kunstryttere som utførte ridekunster i sirkus og liknende. En slik ble da kalt kunstberider. Les mer i Store norske leksikon beriderhest ridesport hest